Dragi moji učenici!

Evo vam jedan mali sažetak i podsjetnik prije pisanja ispita znanja.

Ispit pišemo iz: FUTURA I., FUTURA II., IMPERATIVA I KONDICIONALA. Malo o svakom obliku!

**Futur I.**

* Buduće vrijeme koje najčešće koristimo za izricanje buduće radnje.
* Sastoji se od 2 riječi – infinitiva ( ići, igrati, se radovati) i pomoćnoga glagola (ću, ćeš, će, ćemo , ćete,će)

Npr. Sutra ću ići na palačinke sa sestrom.

Dječaci će igrati nogomet cijelo jutro.

Mi ćemo se radovati susretu u školi.

Pazi na pisanje infinitiva!

Mi ćemo se radova - ti. Radova - t ćemo se. **– kad je infinitiv ispred pomoćnoga glagola, gubi se i iz nastavka**

**Futur II.**

* Predbuduće vrijeme - radnja će se dogoditi prije buduće radnje
* Uvijek u rečenici stoji s futurom I. , nikada nije sam u rečenici

Npr. Kad budem napisala zadaću, doći ću do tebe.

Ako budem naučio, dobit ću dobru ocjenu.

Napisat ću ti pismo ako budem imala vremena.

Ići ću se šetati kad budem napisla zadaću.

ZELENO – FUTUR I. – doći ću, dobit ću, napisat ću, ići ću

CRVENO – FUTUR II. – budem napisala, budem naučio, budem imala, budem napisala

* Futur II. svršenih glagola možeš zamijeniti PREZENTOM (sadašnjim vremenom!

Npr. Kad budem napisala zadaću, doći ću do tebe. futur II. – budem napisal

Kad napišem zadaću, doći ću do tebe. prezent – napišem

**Imperativ**

* Zapovjedni način – nekome zapovjedamo da nešto napravi

Npr. Draga djeco, pročitajte zadatak i riješite ga!

Otvorite knjige i bilježnice!

Maja neka napiše rečenicu! - 3. os. jd. neka napiše

Dječaci neka pokupe smeće s igrališta! 3. os. mn. neka pokupe

**Kondicional I. i II.**

* Pogodbeni način – izriče neku pogodbu, mogućnost i želju

Npr. Ja bih kupila novu haljinu. Mi bismo jeli hamburgere.

Ti bi učio o dinosaurima. Vi biste išli na more.

On bi spavao dugo. Oni bi ostali dugo budni.

* Pazi na pisanje pomoćnoga glagola!

Ja bih Mi bismo

Ti bi Vi biste

On bi Oni bi